Blankkrona fruktokolombo

La Blankkrona fruktokolombo, Ptilinopus dupetithouarsii, nomita surloke kuku, estas mezgranda fruktokolombo de la genro Ptilinopus. Ĝi estis priskribita de la franca natursciencisto kaj kuracisto Adolphe-Simon Neboux en 1840. Ĝi estas endemio de la Markizinsuloj en Franca Polinezio. La nomo estas honoro al la franca admiralo kaj botanikisto Abel Aubert du Petit-Thouars. Ekzistas du subspecioj en la insuloj, nome Ptilinopus d. dupetithouarsii kaj Ptilinopus d. viridior.

 Taksonomio 
La genronomo Ptilinopus devenas el la vortoj de antikva greka πτιλον (ptilon) kaj πους (pous), kiuj signifas plumohavajn piedojn. Tio referencas al la esto de plumoj syr la tarsoj de multaj specioj kiuj estas parto de tiu genro. La nomo dupetithouarsii honorigas la francan admiralon kaj botanikiston Abel Aubert du Petit-Thouars (1793-1864) kiu havis mision ekposedi la Markizinsulojn por Francio. Lia misio estis sukcesa en 1841 kam li ekkontrolis la insulojn kaj establis francan protektoraton.

 Aspekto 
La blankkrona fruktokolombo estas bunta birdo kun verdetaj flugiloj kiuj estas markitaj per bluaj makuloj. Ilia ventro estas flava sed prezentas brilruĝan kaj oranĝan makulon ĉe la meza punkto de ilia korpo; la flavaj koloroj ŝajnas iĝi pli viglaj en la malsupra flanko de ilia vosto. Ilia gorĝo estas flava kun la sama speco de nuancoj kiel ilia ventro. Kiel ilia nomo sugestas, ili havas pli helan blankan kronon kiu etendiĝas de el eknuko ĝis la supra bekobazo. Ĝuste sub ilia krono kaj apud iliaj okuloj, ili havas buntan linion kiu etendiĝas de la okulringo ĝis la dorso de sia kapo kiu povas esti flava aŭ pli malhela. La okulringo ŝajnas esti oranĝa. La cetero de la plumaro montras malpli da koloroj kun la ĉeesto de pli flavgrizaj aŭ grizecaj plumoj. La vosto montras finan larĝan helflavan bendon kaj antaŭfinan same larĝan malhelverdan bendon, kontrastan kun la helverda malsupra mantelo.

Ili pezas ĉirkaŭ 100g kaj iliaj flugiloj longas ĉirkaŭ 14.5 cm.

 Referencoj 

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Bestoj el la Aŭstralazia ekozono